CELEX: 62012TN0207
Language: hu
Date: 2012-05-11 00:00:00
Title: T-207/12. P. sz. ügy: A Közszolgálati Törvényszék F-3/11. sz., Marcuccio kontra Bizottság ügyben 2012. február 29-én hozott végzése ellen Luigi Marcuccio által 2012. május 11-én benyújtott fellebbezés

30.6.2012   
            
            
               HU
            
            
               Az Európai Unió Hivatalos Lapja
            
            
               C 194/27
            
         A Közszolgálati Törvényszék F-3/11. sz., Marcuccio kontra Bizottság ügyben 2012. február 29-én hozott végzése ellen Luigi Marcuccio által 2012. május 11-én benyújtott fellebbezés
   (T-207/12. P. sz. ügy)
   2012/C 194/45
   Az eljárás nyelve: olasz
   
      Felek
   
   
      Fellebbező: Luigi Marcuccio (Tricase, Olaszország) (képviselő: G. Cipressa ügyvéd)
   
      A másik fél az eljárásban: Európai Bizottság
   
      Kérelmek
   
   A fellebbező azt kéri, hogy a Törvényszék:
   
               —
            
            
               teljes egészében és kivétel nélkül helyezze hatályon kívül a megtámadott végzést;
            
         
               —
            
            
               elsődlegesen adjon helyt a felperes által a jelen fellebbezés tárgyát képező ügyben lefolytatott elsőfokú eljárás keretében megfogalmazott valamennyi kérelemnek;
            
         
               —
            
            
               az alperest kötelezze a jelen fellebbezési eljárással összefüggésben a felperesnél felmerült költségek ez utóbbi részére történő megfizetésére;
            
         
               —
            
            
               másodlagosan, utalja vissza a jelen fellebbezés tárgyát képező ügyet a Közszolgálati Törvényszék eltérő összetételű tanácsa elé, hogy az ismételten és érdemben határozzon a jelen fellebbezés fenti pontjaiban szereplő valamennyi kérelemről.
            
         
      Jogalapok és fontosabb érvek
   
   A jelen fellebbezés az F-3/11. sz. ügyben 2012. február 29-én hozott végzés ellen irányul, amely mint nyilvánvalóan elfogadhatatlant utasította el azt a keresetet, amely egyrészről a felperes balesetével kapcsolatos egyik dokumentum iratokhoz csatolása Európai Bizottság általi állítólagos elutasításának megsemmisítésére, másrészről pedig a Bizottság arra történő kötelezésére vonatkozik, hogy az okozott kár megtérítése címén fizessen meg 1 000 eurót.
   Fellebbezése alátámasztása érdekében a fellebbező két jogalapra hivatkozik.
   
               1.
            
            
               A végzés nyilvánvaló elfogadhatatlanságára vonatkozó része indokolásának teljes hiányára alapított első jogalap, többek között a nyilvánvaló határozatlanság, a paradox jelleg, a tények elferdítése és eltorzítása, logikailag téves, logikátlan, következetlen, ésszerűtlen jellege, a clare loqui elvének megsértése, a felperes által előterjesztett egyik kérelemmel kapcsolatos határozathozatal hiánya, valamint a következők helytelen, téves, hibás és ésszerűtlen értelmezése és alkalmazása miatt:
               
                           —
                        
                        
                           az Európai Unió tisztviselői személyzeti szabályzatának 26. és 26a. cikke;
                        
                     
                           —
                        
                        
                           a megtámadható határozat fogalmával kapcsolatos jogi szabályok (különösen a megtámadott végzés 30–47. pontja);
                        
                     
                           —
                        
                        
                           a magánszemélyekre vonatkozó és az uniós intézmények birtokában lévő adatok kezelésével és e magánszemélyeknek az azokhoz való hozzáférésével kapcsolatos jogi szabályok.
                        
                     
         
               2.
            
            
               Az elsőfokú bíróság végzése költségekkel kapcsolatos részének jogszerűségére alapított második jogalap (a megtámadott végzés 47. és 48. pontja között).